# Islannin lippu

Islannin lippu
Valtiolippu
Presidentin lippu
**Islannin kansallislippu** (isl. *Íslenski fáninn*) otettiin käyttöön vuonna 1915. Tuolloin lippua tuli kuitenkin käyttää ainoastaan Tanskan lipun rinnalla ja merellä sitä sai käyttää vain Islannin aluevesillä. Käyttöä laajennettiin vuonna 1918, kun Islannin kuningaskunta perustettiin.

Lipussa yhdistyvät Islannin perinteiset värit, valkoinen ja sininen. Värit kuvaavat niitä kolmea asiaa, jotka ovat muovanneet islantia: vuoria (sininen), jää (valkoinen) ja tuli (punainen). 1900-luvun alkupuolella Islannille suunniteltiin lippua, jossa olisi ollut valkoinen risti sinisellä pohjalla, kuvaamassa merta ja jäätä. Myöhemmin valkoisen ristin keskelle lisättiin kapeampi punainen risti kuvaamaan tulivuoria.

Skandinaavinen risti muistuttaa siitä, että Islanti kuuluu Skandinavian kulttuuripiiriin. Lippu on kuin Norjan lippu käänteisenä: Norjan lipussa on punaisella pohjalla sininen risti valkoisin reunoin ja Islannin lipussa sinisellä pohjalla punainen risti valkoisin reunoin. Tämä symboloi Islannin väestön polveutumista norjalaissiirtolaisista. Valtiolippu, jota myös sotalaivasto käyttää ja joka on tyypillinen halkio- eli kielekelippu, noudattaa Pohjoismaiden mallia.

## Lipun mitat ja värit

Islannin lipun mittasuhteet.
Islannin lipun korkeus on 18 ja pituus 25 mittayksikköä. Lippu jakautuu pystysuunnassa suhteessa 7:1:2:1:7 ja vaakasuunnassa lipputangon puolelta lähtien suhteessa 7:1:2:1:14. Ristin punaisen osan leveys on siis 2 mittayksikköä ja valkoisen reunan 1 mittayksikkö. Siniset kentät ovat seitsemän mittayksikön korkuiset. Lipputangon puoleisten sinisten kenttien leveys on seitsemän ja uloimpien kenttien vastaavasti 14 mittayksikköä.

Lipun viralliset **SCOTDIC**-järjestelmän (*Standard Colour of Textile, — Dictionaire Internationale de la Couleur*) mukaiset värit ovat:

* Sininen: SCOTDIC nr. 693009.
* Valkoinen: SCOTDIC nr. 95.
* Punainen: SCOTDIC ICELAND FLAG RED.

Lisäksi Islanti on harkinnut esittävänsä lipulle myös Pantone-, CMYK- ja RGB-järjestelmien mukaiset väriarvot. Virallisesti ne ovat seuraavat:

**Pantone: Sininen: PMS 287
* Punainen: PMS 1795

**CMYK: Sininen: CMYK 100-69-0-11.5
* Punainen: CMYK 0-94-100-0

**RGB-heksadesimaaliarvot: Sininen: #00529B
* Punainen: #EE3423

## Liputuspäivät ja liputusta koskevat käytännöt

Lain mukaan Islannin lippua ei saa nostaa salkoon ennen klo 7:00 ja se on laskettava auringon laskun aikana tai viimeistään puoleltaöin. Mikäli Islannin liputetaan jossakin virallisessa tilaisuudessa, lippu on laskettava tilaisuuden päätyttyä tai viimeistään auringon laskiessa tai puoleltaöin.

Virallisiksi liputuspäiviksi on määritelty seuraavat:

* Islannin presidentin syntymäpäivä (vaihtelee)
* Uudenvuodenpäivä (1. tammikuuta)
* Pitkäperjantai (vaihtelee; puolitangossa)
* Pääsiäispäivä (vaihtelee)
* Kesän ensimmäinen päivä (19.–25. huhtikuuta, mutta kuitenkin torstaina)
* Vappu (1. toukokuuta)
* Helluntai (vaihtelee)
* Merimiesten päivä (kesäkuun 1. sunnuntai; tai viikko tämän jälkeen, jos helluntai sattuu samalle päivälle)
* Islannin kansallispäivä (17. kesäkuuta)
* Itsehallinnon päivä (1. joulukuuta)
* Joulu (25. joulukuuta)

## Lähteet

## Aiheesta muualla

* Kuvia tai muita tiedostoja aiheesta Islannin lippu Wikimedia Commonsissa

Euroopan liput

|  |  |
| --- | --- |
| Valtiot | * Alankomaat
* Albania
* Andorra
* Azerbaidžan
* Armenia
* Belgia
* Bosnia ja Hertsegovina
* Bulgaria
* Espanja
* Georgia
* Islanti
* Irlanti
* Italia
* Itävalta
* Kroatia
* Kreikka
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Yhdistynyt kuningaskunta
	+ Englanti
	+ Skotlanti
	+ Wales
* Valko-Venäjä
* Vatikaanivaltio
* Venäjä
* Viro
 |
| Itsehallintoalueet | * Ahvenanmaa
* Färsaaret
* Gibraltar
* Guernsey
* Jersey
* Mansaari
 |
| Tunnustamattomat ja osittain tunnustetut valtiot | * Abhasia
* Artsakh
* Kosovo
* Transnistria
* Pohjois-Kypros
 |